……….………(sz.) napirend

ELŐTERJESZTÉS

a Képviselő-testület 2020. október 29-i rendes ülésére

|  |  |  |
| --- | --- | --- |
|  |  |  |
| **Tárgy**: | A pesthidegkúti vitorlázó repülőtér védetté nyilvánításáról történő döntéshozatal | |
|  |  |  |
| **Készítette**: | ………………………………  Trummer Tamás  igazgató |  |
|  |  |  |
| **Egyeztetve**: | ……………………………… |  |
|  | Varga Előd Bendegúz alpolgármester |  |
|  |  |  |
| **Látta**: | ………………………………  dr. Szalai Tibor  jegyző |  |
|  |  |  |
|  | ………………………………  dr. Silye Tamás  igazgató |  |
|  |  |  |
|  |  |  |
|  |  |  |

**Zárt ülést nem igényel!**

Tisztelt Képviselő-testület!

A Budapest Főváros II. ker. Önkormányzat 191/2020.(VII.07.) képviselő-testületi határozata alapján az Épített Környezetért Felelős Igazgatóság megvizsgálta a pesthidegkúti vitorlázó repülőtér védetté nyilvánításának lehetőségeit és az alábbi megállapításra jutott.

A kulturális örökség védelméről szóló 2001. évi LXIV. törvény (a továbbiakban: Köt.) 7. § Értelmező rendelkezések 11. pontja:

„11. *Kulturális örökség elemei*: a régészeti örökség, a hadtörténeti örökség régészeti módszerekkel kutatható elemei, a műemléki értékek, a nemzeti emlékhely, a kiemelt nemzeti emlékhely és annak 61/I. § (3a) bekezdése szerinti településkép-védelmi környezete, valamint a kulturális javak.”

régészeti örökség, a hadtörténeti örökség régészeti módszerekkel kutatható elemei: a Köt. által megkövetelt módszer szerinti kutatáshoz az Igazgatóság nem rendelkezik kompetenciával.

műemléki értékek: a 15980/16 helyrajzi számú ingatlan 15184 [267] azonosító számmal műemlékként szerepel a kulturális örökségért felelős miniszter által vezetett közhiteles hatósági nyilvántartásban. A védett örökségi érték neve „Mátyás király nyéki vadaskertjének falai”. A repülőtér üzemeltetését biztosító ingatlanokon épített örökség – régészeti módszerekkel történő kutatás hiányában – nem ismert.

nemzeti emlékhely, vagy kiemelt nemzeti emlékhely: a Köt. alapján nemzeti emlékhellyé, és kiemelt nemzeti emlékhellyé az Országgyűlés törvénnyel nyilvánít helyszíneket.

kulturális javak: a Köt. alapján egyes – muzeális intézmény, könyvtár, levéltár vagy közgyűjtemény nyilvántartásában rögzített – állományt illethet meg védelem.

A pesthidegkúti vitorlázó repülőtér egészének (hrsz.: 53438, 53439, 53440, 53441, 53442, 53445/4, 53433, 53434, 53436) – a rendelkezésre álló adatok alapján – a Köt. előírásai szerint történő védelem alá helyezése nem megalapozott. A Pilisi Parkerdő Zrt. kezelésében álló 15980/16 helyrajzi számú ingatlanon található hangár/műhely épület-együttes esetleges védelem alá helyezése a repülőtér területét nem érintené.

A Budapest Főváros II. Kerületi Önkormányzat Pesthidegkúti Városrészi Önkormányzatának 46/2020.(VII.06.) határozatában javasoltak alapján, a Települési Értéktár Bizottság felállítása megalapozott és indokolt. Települési Értéktár Bizottság hiányában, Budapesten a megyei értéktár bizottság szerepét az Agrárminisztérium Hungarikum Főosztályának Hungarikum Bizottsága látja el. A rekreációs jellegű sport tevékenység helyszínéül szolgáló pesthidegkúti vitorlázó repülőtér sport ágazati értéktárba történő felvételét az Emberi Erőforrások Minisztérium Ágazati Értéktár Bizottságánál, illetve az EMMI Kultúráért Felelős Államtitkárságán lehet javasolni. Ugyanakkor a Települési Értéktár Bizottság (személyi összetétele, szaktekintélye révén) elősegítheti a Budapest Főváros II. Kerületén elhelyezkedő nemzeti értékek szélesebb társadalmi nyilvánosság által történő megismerését és nemzeti értékekhez méltó kezelését.

Megemlítendő, hogy a 191/2020.(VII.07.) számú képviselő-testületi határozatot megelőzően, a Fővárosi TSZT/FRSZ felülvizsgálati eljárása keretében, 123/2020.(V.13.) számú képviselő-testületi határozatában rögzített kerületi álláspontban már szerepelt az alábbi szándék:

*,„…2) Ezúton javasoljuk kiegészíteni a Környezeti Értékelés c. dokumentáció 17. sz táblázatot a Hármashatárhegyi Repülőtér területével, hiszen az, a Pesthidegkúti Identitás része, a magyar repüléstörténet fontos helyszíne. …”* A hivatkozott táblázat a „Helyi védelemre érdemes természeti területek”-et foglalja magában.

Továbbá, az elérendő céllal összhangban, a Kerületi Építési Szabályzat felülvizsgálata keretében is pontosíthatók a területre vonatkozó funkciókkal-, rendeltetésekkel kapcsolatos rendelkezések.

**Kérem a Tisztelt Képviselő-testületet az előterjesztés valamint a határozati javaslat elfogadására.**

Határozati javaslat

A Képviselő-testület megállapítja, hogy a kulturális örökség védelméről szóló 2001. évi LXIV. törvény szerinti védelemmel érintett 15980/16 helyrajzi számú ingatlan örökségvédelmének a 53438, 53439, 53440, 53441, 53442, 53445/4, 53433, 53434 és 53436 helyrajzi számú ingatlanokra való kiterjesztésére nincs lehetőség e törvény alapján, ezért a Képviselő-testület úgy dönt, hogy támogatja a pesthidegkúti vitorlázó repülőtérnek (hrsz: 53438, 53439, 53440, 53441, 53442, 53445/4, 53433, 53434 és 53436) és a hozzá kapcsolódó, 15980/16 helyrajzi számú ingatlanon található hangár/műhely épület-együttes a magyar nemzeti értékekről és a hungarikumokról szóló 2012. évi XXX. törvény szerinti értéktárba történő felvételének kezdeményezését.

Ennek érdekében a Képviselő-testület felkéri a Polgármestert, hogy dolgozza ki Települési Értéktár Bizottság működési feltételeit és javaslatát ismét terjessze a Képviselő-testület elé.

Felelős: Polgármester

Határidő: folyamatos

A határozat elfogadása egyszerű többségű szavazati arányt igényel.

Budapest, 2020. október 22.

**Szabó Gyula**

alpolgármester